I 2009 etablerte han det private firmaet International Law and Policy Institute (ILPI) AS, som han har startet sammen med Gro Nystuen (født 1959) og Kjetil Tronvoll. Selskapet tar på seg oppdrag innen utredning, analyse, forskning, formidling og prosess. En stor del av oppdragene kommer fra Utenriksdepartementet (UD). I oktober 2016 startet VG en større reportasjeserie om bruk av bistandsmidler, med utgangspunkt i UDs anskaffelser fra og tilskudd til ILPI. En rapport fra Sentral Konfrollenhet publisert i desember 2016 konkluderer med at det ikke er grunnlag for å hevde at ILPI ble behandlet forskjellig fra andre søkere i UDs atomvåpenprosjekt. Men den fant flere svakheter i departementets tilskuddsforvaltning.